- નિકોલથી એકતા યાત્રા સમિતિના પ્રસ્થાન સમયે ગાંધીનગર મનપા વિસ્તારમાંથી બહુ ઓછી સંખ્યામાં કાર્યકરો હાજર રહેતા ભાજપમાં રીતસરનો સોંપો પડી ગયો હતો. ફ્લોપ શો જેવી ઘટનાનું ફરી પુનરાવર્તન ન થાય તે માટે શહેર ભાજપ દ્વારા એકતા યાત્રા સમિતિ બનાવી છે. ધારાસભ્યથી માંડીને મ્યુનિ.ના મહત્ત્વના હોદ્દાઓ પર પાટીદાર સમાજના સભ્ય હોવા છતાં એકતાયાત્રા સમિતિના ત્રણ મુખ્ય હોદ્દેદારોમાં બિન પાટીદારોનો સમાવેશ કરવામાં આવ્યો છે. આશ્ચર્યની વાત એ છે કે આ એકતા સમિતિના આ ત્રણ હોદ્દદારોની જાણ બહાર જ મહત્ત્વના નિર્ણયો લેવાય છે, જેના કારણે મ્યુનિ. કોર્પોરેશન અને ભાજપના શહેર પ્રમુખ કુલડીમાં ગોળ ભાંગી રહ્યા હોવાની છાપ ઊભી થઈ રહી છે. હોદ્દેદારોની વરણી માટે યોજાનારી સામાન્ય સભા આડે માંડ આઠ દિવસ બાકી રહ્યા છે ત્યારે એકતા યાત્રામાં અવગણના કે અસહકારના કારણો ભાજપના સભ્યોમાં વિખવાદ વકરાવે તેવી શક્યતા ઊભી થઈ છે.